open-index/open-wikipedia-markdown huggingface dataset:
Kreikan parlamenttivaalit 1981

**Kreikan parlamenttivaalit 1981** järjestettiin 18. lokakuuta 1981. Vaaleissa valittiin Kreikan parlamentin 300 jäsentä kaudelle, joka alkoi 18. lokakuuta 1981 ja päättyi 7. toukokuuta 1985. Vaalit olivat kolmannet Kreikan kolmannen tasavallan aikana eli vuodesta 1974.

Vaalit voitti sosiaalidemokraattinen Pasok. Vaalien jälkeen pääministeriksi nousi Andréas Papandréou, ja muodostettiin A. Papandréoun I hallitus.

## Tulokset

Vaalien tulokset olivat:

## Lähteet
Kreikan parlamenttivaalit 1985

**Kreikan parlamenttivaalit 1985** järjestettiin 2. kesäkuuta 1985. Vaaleissa valittiin Kreikan parlamentin 300 jäsentä kaudelle, joka alkoi 2. kesäkuuta 1985 ja päättyi 2. kesäkuuta 1989. Vaalit olivat neljännet Kreikan kolmannen tasavallan aikana eli vuodesta 1974.

Vaalit voitti sosiaalidemokraattinen Pasok. Vaalien jälkeen pääministerinä jatkoi Andréas Papandréou, ja muodostettiin A. Papandréoun II hallitus.

## Tulokset

Vaalien tulokset olivat:

## Lähteet
Kreikan parlamenttivaalit 1989 (kesäkuu)

**Kreikan parlamenttivaalit 1989** järjestettiin 18. kesäkuuta 1989. Vaaleissa valittiin Kreikan parlamentin 300 jäsentä kaudelle, joka alkoi 18. kesäkuuta 1989 ja päättyi 12. lokakuuta 1989. Vaalit olivat viidennet Kreikan kolmannen tasavallan aikana eli vuodesta 1974.

Vaalit voitti liberaalikonservatiivinen Uusi demokratia, jota johti Konstantínos Mitsotákis. Puolue ei kuitenkaan kyennyt muodostamaan hallitusta. Pääministeriksi nousi saman puolueen Tzannís Tzannetákis, ja muodostettiin Tzannetákiksen hallitus.

## Tulokset

Vaalien tulokset olivat:

## Lähteet
Kreikan parlamenttivaalit 1989 (marraskuu)

**Kreikan parlamenttivaalit 1989** järjestettiin 5. marraskuuta 1989. Vaaleissa valittiin Kreikan parlamentin 300 jäsentä kaudelle, joka alkoi 5. marraskuuta 1989 ja päättyi 12. maaliskuuta 1990. Vaalit olivat kuudennet Kreikan kolmannen tasavallan aikana eli vuodesta 1974.

Vaalit voitti liberaalikonservatiivinen Uusi demokratia, jota johti Konstantínos Mitsotákis. Pääministeriksi nousi kuitenkin sitoutumaton Xenofón Zolótas, ja muodostettiin Zolótaksen hallitus.

## Tulokset

Vaalien tulokset olivat:

## Lähteet
Kreikan parlamenttivaalit 1990

**Kreikan parlamenttivaalit 1990** järjestettiin 8. huhtikuuta 1990. Vaaleissa valittiin Kreikan parlamentin 300 jäsentä kaudelle, joka alkoi 8. huhtikuuta 1990 ja päättyi 11. syyskuuta 1993. Vaalit olivat seitsemännet Kreikan kolmannen tasavallan aikana eli vuodesta 1974.

Vaalit voitti liberaalikonservatiivinen Uusi demokratia. Vaalien jälkeen pääministeriksi nousi Konstantínos Mitsotákis, ja muodostettiin Mitsotákisin hallitus.

## Tulokset

Vaalien tulokset olivat:

## Lähteet
Kreikan parlamenttivaalit 1974

**Kreikan parlamenttivaalit 1974** järjestettiin 17. marraskuuta 1974. Vaaleissa valittiin Kreikan parlamentin 300 jäsentä kaudelle, joka alkoi 17. marraskuuta 1974 ja päättyi 22. lokakuuta 1977. 

Vaalit olivat ensimmäiset Kreikan kolmannen tasavallan aikana, ja ne järjestettiin pian sotilasjuntan kaatumisen jälkeen. Vaalit voitti liberaalikonservatiivinen Uusi demokratia. Vaalien jälkeen pääministerinä jatkoi Konstantínos Karamanlís, joka oli jo johtanut heti demokratian palauttamisen jälkeen perustettua kansallisen yhtenäisyyden hallitusta, ja muodostettiin Karamanlíksen II hallitus.

## Tulokset

Vaalien tulokset olivat:

## Lähteet
Kreikan parlamenttivaalit 1977

**Kreikan parlamenttivaalit 1977** järjestettiin 20. marraskuuta 1977. Vaaleissa valittiin Kreikan parlamentin 300 jäsentä kaudelle, joka alkoi 20. marraskuuta 1977 ja päättyi 19. syyskuuta 1981. Vaalit olivat toiset Kreikan kolmannen tasavallan aikana eli vuodesta 1974.

Vaalit voitti liberaalikonservatiivinen Uusi demokratia. Vaalien jälkeen pääministerinä jatkoi Konstantínos Karamanlís, ja muodostettiin Karamanlíksen III hallitus.

## Tulokset

Vaalien tulokset olivat:

## Lähteet
Kreikan parlamenttivaalit 1996

**Kreikan parlamenttivaalit 1996** järjestettiin 22. syyskuuta 1996. Vaaleissa valittiin Kreikan parlamentin 300 jäsentä kaudelle, joka alkoi 22. syyskuuta 1996 ja päättyi 14. maaliskuuta 2000. Vaalit olivat yhdeksännet Kreikan kolmannen tasavallan aikana eli vuodesta 1974.

Vaalit voitti sosiaalidemokraattinen Pasok. Vaalien jälkeen pääministerinä jatkoi tehtävässä jo jonkin aikaa toiminut Konstantínos Simítis, ja muodostettiin Simítiksen II hallitus.

## Tulokset

Vaalien tulokset olivat:

## Lähteet
Kreikan parlamenttivaalit 2000

**Kreikan parlamenttivaalit 2000** järjestettiin 9. huhtikuuta 2000. Vaaleissa valittiin Kreikan parlamentin 300 jäsentä kaudelle, joka alkoi 9. huhtikuuta 2000 ja päättyi 12. helmikuuta 2004. Vaalit olivat 10. Kreikan kolmannen tasavallan aikana eli vuodesta 1974.

Vaalit voitti sosiaalidemokraattinen Pasok. Vaalien jälkeen pääministerinä jatkoi Konstantínos Simítis, ja muodostettiin Simítiksen III hallitus.

## Tulokset

Vaalien tulokset olivat:

## Lähteet
Kreikan parlamenttivaalit 2004

**Kreikan parlamenttivaalit 2004** järjestettiin 7. maaliskuuta 2004. Vaaleissa valittiin Kreikan parlamentin 300 jäsentä kaudelle, joka alkoi 7. maaliskuuta 2004 ja päättyi 18. elokuuta 2007. Vaalit olivat 11. Kreikan kolmannen tasavallan aikana eli vuodesta 1974.

Vaalit voitti liberaalikonservatiivinen Uusi demokratia. Vaalien jälkeen pääministeriksi nousi Kóstas Karamanlís, ja muodostettiin K. A. Karamanlíksen I hallitus. Vasemmistoliitto Syriza nousi vaaleissa ensimmäistä kertaa parlamenttiin.

## Tulokset

Vaalien tulokset olivat:

## Lähteet

## Aiheesta muualla
Kreikan parlamenttivaalit 2007

**Kreikan parlamenttivaalit 2007** järjestettiin 16. syyskuuta 2007. Vaaleissa valittiin Kreikan parlamentin 300 jäsentä kaudelle, joka alkoi 16. syyskuuta 2007 ja päättyi 7. syyskuuta 2009. Vaalit olivat 12. Kreikan kolmannen tasavallan aikana eli vuodesta 1974.

Vaalit voitti liberaalikonservatiivinen Uusi demokratia. Vaalien jälkeen pääministerinä jatkoi Kóstas Karamanlís, ja muodostettiin K. A. Karamanlíksen II hallitus.

## Tulokset

Vaalien tulokset olivat:

## Lähteet

## Aiheesta muualla
Kreikan parlamenttivaalit 1989

**Kreikan parlamenttivaalit 1989** voi viitata seuraaviin vaaleihin:

* Kreikan parlamenttivaalit kesäkuussa 1989
* Kreikan parlamenttivaalit marraskuussa 1989
Bóg się rodzi

**Bóg się rodzi**, toiselta nimeltään *Pieśń o Narodzeniu Pańskim*, on puolalainen joululaulu. Tämän laulun mahtipontinen sävelmä pohjautuu Puolan kuninkaiden kruunajaisissa käytettyihin fanfaareihin 1600-luvulta tai 1700-luvulta. Sanoituksen on kirjoittanut Franciszek Karpiński vuonna 1792.

## Sanat

## Lähteet

## Aiheesta muualla
puolankielinen äänite Wikimedia Commonsissa
laulun sanat puolaksi, ja käännös englanniksi
Svim na zemlji

**Svim na zemlji** on kroatialainen perinteinen joululaulu, jota käytetään usein osana joulun messua kirkossa.

## Sanat

Jokaisen säkeistön viimeinen virke toistetaan yleensä kahdesti.

## Lähteet

## Aiheesta muualla
Krunoslav Slabinacin esitys
kappaleen sanat ja nuotit kroatialaisen kirkon kotisivuilla
albumin sisällysluettelo, jossa on mukana Svim na zemlji / trad.
toinen albumin sisällysluettelo, jossa on mukana Svim na zemlji / trad.
U to vrijeme godišta

**U to vrijeme godišta** on kroatialainen perinteinen joululaulu, joka on erityisen suosittu
Dalmatiassa.

## Sanat
Säkeistöjä on olemassa noin 30. Laulusta esitetään tyypillisesti vain neljä säkeistöä, mutta sitä esitetään joskus täydellisenäkin  kaikki säkeistöt esittäen.

Jokaisen säkeistön viimeinen virke toistetaan yleensä kahdesti.

## Lähteet

## Aiheesta muualla
* kappaleen nuotit
* perinteinen mieskuoron esitys
Östen Wahlbeck

**Östen Wahlbeck** (s. 1965) on kansainvälisesti tunnettu suomalainen muuttoliiketutkija. PhD, Centre for Research in Ethnic Relations, Warwickin yliopisto Englannissa, 1997. Sosiologian professori, Åbo Akademi (von Willebrand-Fahlbeck Professor of Sociology and Statistics), 1998. Sosiologian dosentti, Tampereen yliopisto, 2006. Akatemiatutkija, Suomen Akatemia, 2007. Valtiotieteen professori, University of South-Eastern Norway, 2017.

## Lähteet
Štědrý večer nastal

**Štědrý večer nastal** on tšekkiläinen perinteinen joululaulu, jossa ei mainita uskonnollisia aiheita.

## Sanat

Jokaisen säkeistön viimeinen virke toistetaan yleensä kahdesti.

## Lähteet

## Aiheesta muualla
* kirkkokuoron esitys
* kappaleen nuotit 
* tunnetun artistin kotisivu, jossa kappaleen tekijäksi mainitaan kansansävelmä (lidová)
O ce veste minunată

**O ce veste minunată** on perinteinen joululaulu, jota lauletaan Romaniassa sekä romanialaisissa yhteisöissä ympäri maailmaa. Laulun on säveltänyt ja sanoittanut Dumitru Georgescu Kiriac noin vuonna 1900.

## Sanat

Jokaisen säkeistön viimeinen virke toistetaan yleensä kahdesti.

## Lähteet

## Aiheesta muualla
*lapsikuoron esitys, jolla on yli 10 miljoonaa katselukertaa
*kappaleen nuotit, romaniaksi
Return to Sleepaway Camp

**Return to Sleepaway Camp** on yhdysvaltalainen kauhuelokuva vuodelta 2008. Se on toinen jatko-osa vuonna 1983 julkaistulle elokuvalle Kesäleiri. Sarjan ensimmäisen osan ohjannut Robert Hiltzik palaa takaisin ohjaaksi. Felissa Rose palaa takaisin Angela Bakerin rooliin, ja myös muita alkuperäisestä elokuvasta palaa elokuvaan. Myös Isaac Hayes näyttäytyy elokuvassa. Alun perin elokuvan piti ilmestyä vuonna 2003.

## Juoni

Alan on poika, jota kiusataan koko ajan leirillä. Välillä hän kiusaakin itse muita leiriläisiä. Pian nuoria alkaa jälleen kuolla yksi kerrallaan. Muut luulevat murhaajan olevan Alan, mutta tekijäksi paljastuu poliisiksi pukeutunut Angela. Oikea Angela selviytyikin venekolarista. Elokuvan lopussa nähdään, miten Angela lavasti autokolarin saadakseen poliisin korjaamaan sen. Silloin Angela pudotti auton tukipilarista murskaten poliisin pään ja vei häneltä virkapuvun.

## Näyttelijät
Hitoyoshi

**Hitoyoshi** () on Japanin kaupunki Kyūshūn saarella Kumamoton prefektuurissa. Se sijaitsee sisämaassa prefektuurin eteläosassa Kagoshiman ja Miyazakin prefektuurien rajalla, vuorten ympäröimän Hitoyoshin tasangon lounaisreunalla. Kaupungin läpi virtaa itä–länsisuuntaisesti Kumajoki. Hitoyoshissa on 32&nbsp;352 asukasta (elokuussa 2019) ja sen pinta-ala on 210,55 neliökilometriä.

Kamakura-kaudelta lähtien aina Meiji-restauraatioon saakka, noin 700 vuoden ajan, Hitoyoshi kehittyi Sagara-klaanin hallinnassa linnanaluskaupunkina. Siellä onkin säilynyt lukuisia historiallisia rakennuksia ja muinaisjäänteitä, kuten Hitoyoshin linnan rauniot ja merkittävä Aoi-Ason pyhäkkö. Kaupunki toimi myös Kumajoen jokisatamana, jossa kaupattiin ympäristön maataloustuotteita. Kaupunkioikeudet Japanin nykyisen kunnallishallinnon puitteissa Hitoyoshi sai vuonna 1942, kolmantena Kumamoton prefektuurissa, kun silloiseen Hitoyoshin maaseutukaupunkiin liitettiin Aidan, Nishizen ja Nakaharan kyläkunnat. Merkittäviä elinkeinoja ovat sahateollisuus, shōchū-viinan valmistus (*Kuma-shōchū*) ja ympäröivällä maaseudulla karjatalous sekä tupakan ja kastanjoiden viljely. Kaupungissa toimii myös kuuma lähde Hitoyoshi-onsen.  

Hitoyoshia palvelevat JR Kyūshūn Hisatsu-linja ja Kumagawa-rautatien Yunomae-linja.

## Kuvia

Tiedosto:Kumagawa River from Hitoyoshibashi Bridge.jpg|Kumajoki Hitoyoshissa
Tiedosto:Romon_Gate_of_Aoi_Aso_Shrine.jpg|Aoi-Ason pyhäkön rōmon-portti
Tiedosto:Clock tower in front of Hitoyoshi Station 2.jpg|Hitoyoshin rautatieasema


## Lähteet

## Aiheesta muualla

* Kaupungin internetsivut
Pusha T

**Terrence LeVarr Thornton** (s. 13. toukokuuta 1977), paremmin tunnettu taiteilijanimellään **Pusha T**, on yhdysvaltalainen rap-muusikko. Hän syntyi Bronxissa New Yorkissa mutta varttui Virginia Beachin kaupungissa Virginiassa. Hän aloitti uransa 1990-luvulla veljensä kanssa muodostamassaan Clipse-duossa. Vuonna 2010 Thornton lähti soolouralle ja liittyi Kanye Westin perustamaan GOOD Music -levy-yhtiöön. Vuonna 2015 hänet nimitettiin GOOD Musicin toimitusjohtajaksi.

## Diskografia

### Studioalbumit

* *[[My Name Is My Name]]* (2013)
* *[[King Push – Darkest Before Dawn: The Prelude]]* (2015)
* *[[Daytona]]* (2018)
* It's Almost Dry (2022)

### Mixtapet

* *Fear of God* (2011)
* *Wrath of Caine* (2013)

### EP:t

* *Fear of God II: Let Us Pray* (2011)

## Lähteet
Jeg er så glad hver julekveld

**Jeg er så glad hver julekveld** on norjalainen perinteinen joululaulu vuodelta 1859, jonka on sanoittanut Marie Wexelsen ja säveltänyt Peder Knudsen.

## Sanat

Alkuperäisessä kappaleessa on yhdeksän säkeistöä.

## Aiheesta muualla
[nuotit ja sanat](http://liturgi.info/Jeg_er_s%C3%A5_glad_hver_julekveld_(LH394))
kamarikuoro NOVAn esitys
El Noi de la Mare

**El Noi de la Mare** on perinteinen katalonialainen joululaulu 1800-luvun alkupuolelta. Katalonian ulkopuolella se tunnetaan parhaiten instrumentaalisena kitarakappaleena, jonka on sovittanut kitaravirtuoosi Miguel Llobet.

## Sanat

Sanoituksesta tunnetaan monia erilaisia versioita.

## Lähteet

## Aiheesta muualla

*Cato Deo -kuoron esitys
*Wikisource
Witold Szalonek

**Witold Jozef Szalonek** (2. maaliskuuta 1927 Czechowice-Dziedzice – 12. lokakuuta 2001) oli puolalainen säveltäjä.

Szalonek koki lapsuudessaan saksalaismiehityksen kotimaassaan ja isänsä joutumisen natsien internoimaksi. Hän opiskeli Bolesław Woytowiczin johdolla Katowicessa ja myöhemmin Nadia Boulangerin johdolla Pariisissa. Hän toimi Katowicessa musiikkiakatemian rehtorina, kunnes teki vuonna 1973 kiistellyn eron virasta vastalauseena viranomaisten puuttumiselle akatemian toimintaan. Szalonek lähti Puolasta Boris Blacherin seuraajaksi sävellysprofessorina silloisessa Länsi-Berliinissä. Hänen uraansa kuitenkin varjosti suhteiden katkeaminen puolalaiskollegoiden kanssa ja se, että hän ei saanut Saksan musiikkipiireissä suurta tunnustusta luovista saavutuksistaan.

Szalonekin varhaisissa teoksissa kuuluu puolalaisen kansanmusiikin ja Béla Bartókin vaikutus. Tämän varhaistuotannon merkkiteos on sonaatti sellolle ja pianolle vuodelta 1958. 1950-luvun lopussa Szalonek siirtyi etenkin Krzysztof Pendereckin töistä kansainvälisesti tunnetun puolalaisen sonorismin pariin. Puolan musiikkielämässä sonorismin ja yleisesti modernismin hylkääminen oli tyypillistä, mutta Szalonek näki sonorismissa pohjan perustavammalle sävelkielen uudistamiselle. Hän kutsui omaa lähestymistapaansa "sonoristiikaksi" ja alkoi puhtaasta sonorismista poiketen keskittyä yksittäisten soitinten solististen mahdollisuuksien intensiivisempään hyödyntämiseen. Hän käytti usein suurta laajennettujen soittotekniikoiden valikoimaa tuloksen saavuttamiseksi. Szalonek sävelsi tällä kehittämällään tyylillä muiden muassa teokset *Musica concertante* (kontrabassolle ja orkesterille, 1977) ja *D.P's Five Ghoulish Dreams* (saksofonille, 1985). Monissa hänen teostensa esityksistä luotiin teatraalinen tunnelma, jossa oli sekä koomisia että mystisiä sävyjä.

Myöhemmin Szalonek otti sävellystyössään asteittain takaisin käyttöön "puhdasoppisempia" menettelyjä, mikä johti reflektoivien myöhäisten teosten luomiseen. Osassa näistä teoksista kuuluu säveltäjän kasvava kiinnostus sleesialaisissa musiikkiperinteissä olleita juuriaan kohtaan.

Szalonekin musiikkikieli ja teoreettiset ideat ovat sittemmin saaneet tunnustusta merkittävästi aikaansa edellä olleina. Hän keskittyi havainnoinnin aktiiviseen rooliin musiikin kuuntelemisessa sekä suhteeseen äänten ilmaisuvoiman ja äänet tuottaneen toiminnan välillä live-esityksessä.

Vuonna 1999 Szalonek oli musiikillaan edustettuna Varsovan syksy -festivaalissa. Hän palasi lyhyesti Puolaan, mutta toimi yhä pääasiassa Berliinissä. Hän kuoli 74-vuotiaana pitkällisen sairauden jälkeen pysyttyään kuitenkin luovana lähes elämänsä loppuun saakka. Leskeksi jäi hänen vaimonsa Beata.

## Lähteet
Kamalesh Maitra

**Kamalesh "Pandit" Maitra** (1924 Itä-Bengali – 2005) oli intialainen säveltäjä ja muusikko. Hänen instrumenttinsa oli 10–16 tablarummusta muodostuva tabla tarang, jonka nimi tarkoittaa "aaltojen rumpuja". Maitra esiintyi konserteissa ja tanssiryhmien esityksissä eri puolilla Eurooppaa ja Aasiaa. Hänestä tuli länsimaissa intialaisen musiikin pioneeri, joka työssään seurasi Allauddin Khanin, Ali Akbar Khanin, Uday Shankarin ja Ravi Shankarin jalanjälkiä.

Vuonna 1974 Ravi Shankar ja George Harrison veivät Maitran menestyksekkäälle kiertueelle, ja kaksi vuotta myöhemmin hänet kutsuttiin esiintyjäksi Berliinin Meta-musiikkifestivaalille. Hän muutti kaupunkiin vuonna 1977 ja konserttiuransa ohella opetti siellä intialaista laulua sekä soitinmusiikkia. Hänen perustamiaan kokoonpanoja ovat Tabla Ensemble ja Ragatala Ensemble, joista ensin mainittu sittemmin nimettiin hänen mukaansa. Maitran debyyttialbumi oli *Masters of Raga: Kamalesh Maitra*, jonka julkaisi saksalainen Wergo-levy-yhtiö vuonna 1993. Hänen ensimmäinen Yhdysvaltoihin myyntiin tullut albumi oli *Tabla Tarang – Melody on Drums* (1996). Kyseisellä albumilla soittavat myös Trilok Gurtu ja Laura Patchen.

Vuonna 2000 Musica Vitae -festivaalin yhteydessä Maitra sai erikoiskunniapalkinnon elinikäisistä saavutuksistaan ja ansioistaan Berliinin kulttuurielämässä. Maitran soittama tabla tarang on pikemminkin tavallisen soittimen (tabla) harvinainen versio kuin harvinainen soitin. Hänen jälkeensä vain harvat ovat keskittyneet samaan soitinversioon.

## Lähteet
Henri Jelonen

**Henri Jelonen** (s. 13. marraskuuta 1987) on suomalainen maastohiihtäjä, joka edustaa Jämsänkosken Ilvestä.

Jelonen voitti SM-kultaa vuosina 2013 ja 2015 perinteisen hiihtotavan parisprintissä yhdessä Anssi Pentsisen kanssa. 2013 hän saavutti lisäksi SM-hopeaa Jämsänkosken Ilveksen viestijoukkueessa, jossa hiihtivät myös Pentsinen, Tomi Oittinen ja Jussi Simula.

Jelonen on hiihtänyt maailmancupissa yhden kilpailun. Hän oli 68:s perinteisen hiihtotavan sprintissä Lahdessa 13. maaliskuuta 2011. Skandinavia Cupissa Jelosen paras sijoitus on 15. sija perinteisen hiihtotavan sprintissä Keuruulla 25. helmikuuta 2011.

## Lähteet
Sun NeWS

**NeWS** () oli Sun Microsystemsin kehittämä ikkunointijärjestelmä.
Järjestelmä perustui PostScript-kieleen ja sitä kehittivät David S. H. Rosenthal ja James Gosling (tuolloin nimellä *SunDew*).

Järjestelmä kilpaili X Window Systemin kanssa, mutta perustui suljettuun lähdekoodiin toisin kuin X. X oli valmistajariippumaton ja myöhemmin myös Sun tuki sitä. Muun muassa Sunin Bill Joy sanoi NeWS:iä teknisesti paremmaksi.

## Lähteet

## Kirjallisuutta
* 

## Aiheesta muualla
* Dokumentaatiota Bitsavers.org -sivustolla 
* NeWS - Network extensible Window System 
* NeWS: A Networked and Extensible Window System, lecture by James Gosling
Piia Kleemola

**Piia Kleemola(-Välimäki)** (s. 1975) on suomalainen kansanmuusikko, jonka instrumentit ovat viulu, 15-kielinen kantele ja jouhikko. Hän toimii myös laulajana.

Kleemola on erikoistunut eteläpohjalaisiin pelimannien viuluperinteisiin, jotka olivat hänen musiikin tohtorin tutkintonsa (2011, Sibelius-Akatemia) aiheena. Hänen ohjelmistoonsa kuuluu perinteistä kansanmusiikkia, improvisaatiota ja uusia sävellyksiä. Hän on työskennellyt myös tanssin ja teatterin parissa. Hän on esiintynyt solistina ja muiden muassa kokoonpanojen Päre, NAM-trio ja Laitakaupungin orkesteri muusikkona. Kleemola on esiintynyt monissa Euroopan maissa, Yhdysvalloissa, Kiinassa ja Vietnamissa. Hänelle ovat myöntäneet taiteilija-apurahoja Taiteen edistämiskeskus ja tutkimusapurahoja Etelä-Pohjanmaan rahasto. Hän on ollut säveltaiteen läänintaiteilijana Taiteen edistämiskeskuksessa, Sibelius-Akatemian Seinäjoen-yksikön projektityöntekijänä ja vuodesta 2015 Haapavesi Folk Music Festivalin taiteellisena johtajana.

Kleemola aloitti viulunsoiton 7-vuotiaana soitettuaan aiemmin myös pianoa. Hän harjoitteli aluksi klassisia kappaleita, mutta sai pian kosketuksen myös kansanmusiikkiin opettajansa Timo Hannulan perustaman Haapaveden pikkupelimannit -kokoonpanon kautta. Haapavedellä järjestettyjen kurssien ansiosta Kleemola pääsi tutustumaan eri maiden musiikkiperinteisiin; kursseilla opettivat suomalaisten lisäksi muiden muassa irlantilaiset, ruotsalaiset, norjalaiset ja yhdysvaltalaiset viulistit. Kleemola opiskeli Kaustisella musiikkilukiossa ja pääsi sitten Sibelius-Akatemiaan – aluksi nuoriso-ohjelmaan, jossa ensimmäisen varsinaisen kansanmusiikkiviuluopetuksen hänelle antoi Arto Järvelä. Hänen muihin opettajiinsa ovat kuuluneet Ritva Talvitie, Tellu Turkka, Erik Hokkanen, Timo Alakotila ja Maria Kalaniemi. Kleemola vietti aikaa myös vaihto-opiskelijana Tukholman kuninkaallisessa musiikkikorkeakoulussa, jossa häntä opetti Ellika Frisell.

## Diskografia
### Soololevyt
* *RindaNickola* (2009)
* *Fiddle Feast* (2012)
* *Pirun ja papin polska* (2014)

### Muut julkaisut
* mukana kymmenillä levyillä, joista kolme on tuonut EtnoEmma-palkintoehdokkuuden

## Lähteet

## Aiheesta muualla
* Viralliset sivut
Kirkonkylän koulu (Valkeala)

**Kirkonkylän koulu** on entinen peruskoulun ala-aste Kouvolassa, Valkealan kirkonkylällä. Koulussa oli noin 250 oppilasta luokilla 1-6. Koulu toimi viimeiset vuodet väistötiloissa vanhan koulun viereen rakennetussa paneelirakennuksessa. Koulu sijaitsee Valkealan suuralueella Valkealan kirkonkylän kaupunginosassa Valkealan koulukeskuksessa. Luokkatasot oli jaettu kahteen ryhmään (A, B). Vuonna 2016 koulussa oli 265 oppilasta. Niin kuin koko Valkealassa, myös Kirkonkylän koulun oppilasmäärä on kasvussa johtuen suuresta lapsiperheiden määrästä edelleen muuttovoittoisessa Valkealan taajamassa. 

Vanha 1970-luvulla rakennettu ja 80-luvulla laajennettu betonirakenteinen koulurakennus kärsi 2000-luvulla erittäin pahoista sisäilmaongelmista, joten koulun peruskorjaamisesta tai uudisrakennuksesta käytiin keskustelua pitkään. Vuonna 2017 Kouvolan kaupunki päätti, ettei huonokuntoista koulurakennusta enää peruskorjata, vaan Valkealaan rakennetaan uusi koulukeskus. Vuonna 2017 sisäilmaongelmat menivät myös siihen tilanteeseen, että koulun toiminta piti siirtää väistötiloihin. Lukuvuosi 2017-2018 alkoi vanhan koulun viereen rakennetussa paneeleista kootussa rakennuksessa. Kirkonkylän koulun vanha rakennus purettiin heinäkuussa 2018. Vaikka Kirkonkylän uuden koulukeskuksen rakentamisesta päätettiin jo vuonna 2016, uuden koulukeskuksen rakentamisen aloittamista on hidastanut muun muassa se, että uuteen rakennukseen on suunniteltu myös muita palveluita sekä Kouvolan kaupungin suurempi kouluverkkoselvitys, mikä saatiin päätökseen marraskuussa 2018.

Valkealan uuden monitoimitalon rakentaminen alkoi vuonna 2021, ja se valmistui tammikuussa 2024. Rakennus tuli puretun entisen Valkealan kunnantalon paikalle, ja siinä toimii yhtenäiskoulu eli yhdistetty ala- ja yläaste, päiväkoti, kirjasto, perhekeskus, nuorisopalveluita ja valmistuskeittiö. Rakennus rakennettiin Leasing-sopimuksella. Uuden yhtenäiskoulun oppilasmäärä on noin 500-600. Kirkonkylän koulu ja Valkealan yläkoulu yhdistettiin hallinnollisesti Valkealan yhtenäiskouluksi elokuussa 2022.

## Lähteet
Graphics Environment Manager

**GEM** () oli Digital Research (DRI) vuonna 1985 julkaistu graafinen käyttöliittymä CP/M:lle.
GEM ehti markkinoille ennen Microsoftin Windows 1.0:aa, mutta ei ollut ensimmäinen markkinoilla.

GEM toimitettiin laitevalmistajille 26. helmikuuta 1985 ja julkaistiin 11. maaliskuuta 1985. Apple haastoi Digital Researchin oikeuteen GEM:in ulkoasun ja käyttötuntuman perusteella, jonka johdosta GEM 2.0:ssa ei ollut päällekkäisiä ikkunoita tiedostohallinnassa. Atari TOS-käyttöjärjestelmään lisensoitua toteutusta ei kuitenkaan muutettu oikeuskiistan seurauksena.

DRI kehitti X/GEM -nimisen version FlexOS:lle, OS/2:n Presentation Managerille ja X Window Systemille.

GEM:iä edelsi DRI:n GSX-käyttöliittymäkirjasto.

## Lähteet

## Aiheesta muualla
* GEM-Dokumentaatiota Bitsavers.org -sivustolla 
* GSX-Dokumentaatiota Bitsavers.org -sivustolla
Brandon Sanderson

**Brandon Sanderson** (s. 19. joulukuuta 1975) on yhdysvaltalainen fantasia- ja tieteiskirjailija. Hänet tunnetaan Cosmere-universumista, johon useimmat hänen fantasiakirjansa sijoittuvat. Sanderson myös kirjoitti loppuun Robert Jordanin *[[Ajan pyörä]]* -kirjasarjan tämän kuollessa.

## Elämä
Brandon Sanderson syntyi 19. joulukuuta 1975, Lincolnissa, Nebraskassa. Hänestä tuli teini-ikäisenä intohimoinen korkea fantasia -romaanien lukija ja hän yritti monia kertoja omien tarinoiden kirjoittamista.

## Cosmere
Cosmere on sarja ja universumi, johon *Elantris*, *[[Usvasyntyinen]]*, *Warbreaker*, *The Stormlight Archive*, *White Sand* ja *Arcanum Unbounded: The Cosmere Collection*in sisältämät tarinat sijoittuvat.

## Bibliografia
### Suomennetut teokset
### [[Usvasyntyinen]]-sarja
* *[[Viimeinen valtakunta]]* (uusissa painoksissa vain *Usvasyntyinen*, eng. *The Final Empire* tai *Mistborn*)
* *[[Ylenemisen kaivo]]* (eng. *The Well of Ascension*)
* *[[Ajan sankari]]* (eng. *The Hero of Ages*)
* *Lain pyörteissä* (eng. *The Alloy of Law*)
* *Omat varjot* (eng*. Shadows of Self*)

### Suomentamattomia teoksia

### Mistborn -sarja

* *The Bands of Mourning*
* *The Lost Metal*

### The Stormlight Archive -sarja

* *The Way of Kings (2010)*
* *Words of Radiance (2014)*
* Edgedancer (2016, pienoisromaani)
* *Oathbringer (2017)*
* Dawnshard (2020, pienoisromaani)
**Rhythm of War* (2020)
**Wind and Truth* (2024)
### Muu Cosmere
* *Elantris* (2006)
* *The Emperor's Soul* (2012, pienoisromaani)
* *Warbreaker* (2009)
* *The Arcanum Unbounded* (2016, kokoelma Cosmereen sijoittuvia lyhyttarinoita)
* *White Sand* (2016-2019, sarjakuva)
* *Tress of the Emerald Sea* (2023)
* *Yumi and the Nightmare Painter* (2023)
* *The Sunlit Man* (2023)

### Legion-sarja
* *Legion*
* *Legion: Skin Deep*
* *Legion: Lies of the Beholder*

### Ajan Pyörä -sarja

* The Gathering Storm (2009)
* Towers of Midnight (2010)
* A Memory of Light (2013)
### Alcatraz-sarja
* *Alcatraz Versus the Evil Librarians* (2007)
* *Alcatraz Versus the Scrivener's Bones* (2008)
* *Alcatraz Versus the Knights of Crystallia* (2009)
* *Alcatraz Versus the Shattered Lens* (2010)
* *Alcatraz Versus the Dark Talent* (2016)
* *Bastille vs. the Evil Librarians* (2022, kirjoitettu Janci Pattersonin kanssa)
### The Reckoners -sarja
* Steelheart
* Mitosis
* Firefight
* Calamity

### Cytoverse

* Skyward
* Starsight
* Cytonic
* Defiant

#### Skyward Flight (kirjoitettu Janci Pattersonin kanssa)

* Sunreach
* ReDawn
* Evershore

### Rithmatist-sarja
* The Rithmatist (2013)

### Muita romaaneja

* *The Frugal Wizard's Handbook for Surviving Medieval England* (2023)

## Lähteet
Mä en oo viel tarpeeks iso

**Mä en oo viel tarpeeks iso** (tyyliteltynä MÄ EN oo vIEL TARpEEks Iso) on suomalaisen laulaja-lauluntekijä F:n debyyttialbumi. 

## Kappaleet

## Lähteet
Rouva Hudson

**Rouva Hudson** on Arthur Conan Doylen luoma fiktiivinen hahmo, joka mainitaan joitakin kertoja Doylen neljässä Sherlock Holmes -romaanissa ja novelleissa. Rouva Hudson toimii Sherlock Holmesin ja John Watsonin vuokraemäntänä (landlady) Baker Streetin osoitteessa 221B. Tohtori Watsonin mukaan rouva Hudson ei ole kovinkaan taitava kokki ja sietää Holmesia vuokralaisenaan vain tämän maksamien ruhtinaallisten vuokrien takia, sillä Holmes ei Watsonin mukaan ole mikään ihanteellinen vuokralainen ja esimerkiksi *Musgraven rituaalissa* (*The Musgrave Ritual*) Holmes ammuskelee tylsistyessään vuokra-asuntonsa seinään. Rouva Hudsonilla on taloudessaan joitakin palvelijoita, ja viktoriaanisen ajan tapaan he asuvat talon ylimmässä kerroksessa kulkien näin iltaisin nukkumaan aina tohtori Watsonin huoneen oven ohi. Tarinassa *Kuningas ja laulajatar* (*A Scandal in Bohemia*) Conan Doyle erehtyy käyttämään Hudsonista nimeä rouva Turner, mikä on fanien keskuudessa herättänyt spekulaatiota, ettei kyseessä olisikaan Doylen huonosta muistista johtuva virhe, vaan rouva Turner olisikin rouva Hudsonin piika. Spekulaatio ei ole kuitenkaan saanut tukea virallisilta tahoilta.
Käyttöliittymäkirjasto

**Käyttöliittymäkirjasto** on käyttöliittymäkomponentteja sisältävä kirjasto, jonka avulla ohjelmat voivat toteuttaa graafisia käyttöliittymiä.

Esimerkiksi GTK+ on käyttöliittymäkirjasto, jota GNOME-työpöytäympäristö käyttää.

## Käyttöliittymäkirjastoja
* Motif
* GTK+
* Qt
* Tk
* FLTK
* Swing (Java)
* Lazarus Component Library (Free Pascal)
* wxWidgets
* Xlib

; Microsoft Windows
* Microsoft Foundation Classes (MFC)
* Visual Component Library (VCL, Delphi)
* Win32 (WinAPI)
* Windows Presentation Foundation (WPF)
* Windows Forms (.NET)

; macOS:
* Cocoa
* Carbon
Vaivaispajunrousku

**Vaivaispajunrousku** (*Lactarius salicis-herbaceae*) on Suomen pohjoisosissa kasvava rouskulaji. Lajia esiintyy myös muutamassa muussa valtioissa, jotka sijaitsevat pääasiassa pohjoisilla alueilla, kuten Norjassa, Ruotsissa sekä Yhdysvaltain Alaskassa. Suomessa laji kasvaa ensisijaisesti tunturipaljakoilla. Suomessa laji on luokiteltu elinvoimaiseksi.

## Lähteet
*Laji.fi: Vaivaispajunrousku – ''Lactarius salicis-herbaceae''
Päivi Roivainen

**Päivi Roivainen** (s. 1. syyskuuta 1989) on suomalainen maastohiihtäjä, joka edustaa Siilinjärven Hiihtoseuraa.

Roivainen saavutti hiihdon Suomen-mestaruuskilpailussa 2017 perinteisen hiihtotavan parisprintissä pronssia yhdessä Johanna Ukkolan kanssa.

## Lähteet
Oscar Bettison

**Oscar Bettison** (s. 1975) on brittiläis-yhdysvaltalainen säveltäjä.

Bettison opiskeli Simon Bainbridgen johdolla Royal College of Musicissa sekä Louis Andriessenin ja Martijn Paddingin johdolla Haagin kuninkaallisessa konservatoriossa. Tohtorinarvonsa hän sai Princetonin yliopistosta neuvojanaan Steve Mackey. Hän on itse kuulunut Peabody Instituten henkilökuntaan vuonna 2009.

Bettison on työskennellyt sekä konserttimusiikin perinteisten rajojen sisällä että ulkopuolella. Hän on käyttänyt "Cinderella-soittimiksi" kutsumiaan uusia lyömäsoittimia, reimagined other instruments, säveltänyt yleisemmin rockmusiikissa käytettäville soittimille ja sisällyttänyt teoksiinsa elektroakustisia aineksia. Bettisonin musiikkia on käsitelty ja arvioitu *[[The New York Times]]issa*, *[[Los Angeles Times]]issa*, brittiläisessä, alankomaalaisessa ja italialaisessa lehdistössä. Sitä on soitettu radiossa Yhdysvalloissa, Australiassa, Isossa-Britanniassa, Alankomaissa ja Brasiliassa sekä esitetty televisiossa Isossa-Britanniassa ja Alankomaissa.

Bettisonilta ovat tilanneet teoksia musikFabrik, Los Angelesin filharmonikkojen New Music Group, Tanglewood Music Center, Talea Ensemble, Slagwerk Den Haag, So Percussion ja New Yorkin filharmonikot (soolotyö vuoden 2014 biennaaliin). Hän on saanut töistään useita palkintoja, kuten ensimmäisen BBC:n vuoden nuoren säveltäjän palkinnon vuonna 1993. Bettisonin musiikin ensimmäinen täysimittainen albumi julkaistiin vuonna 2010. Sillä tulkitaan hänen teoksensa *O Death* Ensemble Klangin esittämänä.

## Teoksia
* *O Death* (2005–2007) kahdelle saksofonille, pasuunalle, lyömäsoittimille, pianolle ja sähkökitaralle
* *B+E (with aggravated assault)* (2006) bassoklarinetille, lyömäsoittimille, pianolle, sähkökitaralle, viululle ja sellolle
* *Gauze Vespers* (2007) klarinetille, lyömäsoittimille, pianolle, viululle ja sellolle
* *Livre des Sauvages* (2012) suurelle kokoonpanolle
* *Remaking a Forest* (2019) orkesterille

## Lähteet
Astounding-palkinto parhaalle uudelle kirjailijalle

**Astounding-palkinto parhaalle uudelle kirjailijalle** (, aiemmin **John W. Campbell -palkinto parhaalle uudelle kirjailijalle**) on vuosittainen tieteis- ja fantasiakirjallisuuden palkinto. Palkinto annetaan parhaalle kirjailijalle, jonka ensimmäinen tieteis- tai fantasiateos on ilmestynyt kahden edellisen kalenterivuoden aikana. 

Palkinto on nimetty *[[Astounding Science Fiction]]* -lehden mukaan. Ennen vuotta 2020 palkinnon nimi oli nimetty lehden edesmenneen päätoimittajan John W. Campbellin mukaan. Campbell kirjoitti provokatiivisia mielipiteitä rodusta ja orjuudesta, joiden johdosta palkinnon nimi päätettiin muuttaa.

Astounding-palkinto jaetaan Worldconissa Hugo-palkintojen yhteydessä.

## Palkitut kirjailijat

### Astounding-palkinto parhaalle uudelle kirjailijalle
Palkinnon voittajat:

### John W. Campbell -palkinto parhaalle uudelle kirjailijalle

## Lähteet
Atrakuriumbesilaatti

**Atrakuriumbesilaatti** eli **atrakuuri** on isokinoliinisuolajohdannaisiin kuuluva heterosyklinen orgaaninen yhdiste. Yhdistettä käytetään lääketieteessä lihasrelaksanttina leikkauksien ja hengityskoneen käytön yhteydessä. Atrakuriumbesilaatti kuuluu WHO:n laatimaan tärkeimpien lääkeaineiden luetteloon. Atrakuriumbesilaattia myydään muun muassa kauppanimillä Atracurium® ja Tracrium®.

## Ominaisuudet ja käyttö
Huoneenlämpötilassa atrakuriumbesilaatti on kellertävää kiteistä ainetta. Atrakuriumioni sitoutuu nikotiiniasetyylikoliinireseptoreihin ja estää asetyylikoliinia sitoutumasta niihin. Tämän seurauksena lihassolujen depolarisaatio estyy ja lihakset rentoutuvat. Atrakuriumbesilaatti metaboloituu ihmiselimistössä spontaanisti Hoffmann-eliminaatiolla ja esterihydrolyysillä ilman entsyymien vaikutusta. Tämän vuoksi se soveltuu käytettäväksi potilailla, joiden maksan tai munuaisten toiminta on heikentynyt. Atrakuriumbesilaattia käytetään sairaaloissa lihasrelaksanttina leikkausten tai hengityskoneen käytön yhteydessä. Lääkeaine annostellaan ruiskeena suoneen ja vaikutus alkaa muutaman minuutin kuluttua ruiskeen antamisesta ja kestää noin 30&ndash;45 minuuttia. Atrakuriumbesilaatin vaikutus voidaan kumota neostigmiiniruiskeella.

## Haittavaikutukset
Atrakuriumbesilaatti vapauttaa histamiinia ja tämä voi aiheuttaa iho-oireita ja verenpaineen laskua liian alhaiseksi.

## Valmistus
Atrakuriumbesilaatin valmistuksen ensimmäisessä vaiheessa 1,5-pentaanidioli esteröidään akryylihappokloridin kanssa akrylaattiesteriksi. Tämä akrylaattiesteri reagoi Michael-additiolla tetrahydropapaveriinin kanssa. Viimeisessä vaiheessa tetrahydrokinoliinirenkaan typpiatomi metyloidaan metyylibentseenisulfonaatin avulla.

## Lähteet
Stefano Sensi

**Stefano Sensi** (s. 5. elokuuta 1995 Urbino) on italialainen jalkapalloilija, pelipaikaltaan keskikenttäpelaaja. Hän on pituudeltaan 168-senttimetrinen. Hän edustaa Serie A:ssa pelaavaa Monzaa.

Sensi pelasi AC Cesenan junioreissa ja nousi miesten liigatasolle pelatessaan lainalla San Marinossa kausina 2013–2015. Kauden 2015–2016 hän pelasi Cesenan joukkueessa Serie B:ssä. Sassuolo osti Sensin tammikuussa 2016 ja pelattuaan kevätkauden 2016 vielä lainalla Cesenassa hän teki ensiesiintymisensä Serie A:ssa Sassuolon kokoonpanossa elokuussa 2016. Hän pelasi 16 pääsarjaottelua ja teki niissä yhden maalin kaudella 2016–2017, pelasi 17 ottelua ja teki kaksi maalia kaudella 2017–2018 sekä pelasi 28 ottelua ja teki kaksi maalia kaudella 2018–2019.

Sensi siirtyi heinäkuussa 2019 lainalle Interiin, jossa hän pelasi kauden 2019–2020 aikana 12 Serie A -ottelua ja teki niissä kolme maalia. Mestarien liigassa hän pelasi kolme ottelua ja Eurooppa-liigassa yhden. Hän oli loukkaantumisten vuoksi pitkään poissa peleistä. Syyskuussa 2020 Inter lunasti Sensin itselleen. Hän pelasi kaudella 2020–2021 Serie A:ssa 18 ottelua ja voitti liigamestaruuden. Mestarien liigassa hän pelasi yhden ottelun. Kauden 2021–2022 alkupuoliskolla Sensi pelasi Serie A:ssa yhdeksän ottelua, joista vain yhden avauskokoonpanossa. Mestarien liigassa hän pääsi kahdessa ottelussa lyhyeksi aikaa kentälle. Italian cupin neljännesvälierässä Empolia vastaan hän teki jatkoajalla 3–2-voittomaalin. Inter voitti sittemmin cup-mestaruuden mutta Sensi siirtyi tammikuussa 2022 loppukaudeksi lainalle Sampdoriaan, jossa hän pelasi 11 Serie A -ottelua ja teki niissä yhden maalin. Kauden 2022–2023 Sensi pelasi lainasopimuksella Monzassa, jossa hänelle kertyi 28 Serie A -ottelua ja niissä kolme maalia.

Sensi pelasi Italian alle 17-vuotiaiden maajoukkueessa yhden ottelun ja alle 20-vuotiaiden maajoukkueessa kolme ottelua. Italian A-maajoukkueessa hän pelasi ensimmäisen ottelunsa marraskuussa 2018 Yhdysvaltoja vastaan. Hän teki maalin toisessa maaottelussaan maaliskuussa 2019, kun EM-karsintaottelussa vastustajana oli Liechtenstein. Syyskuussa 2019 hän pelasi EM-karsintaotteluissa Armeniaa ja Suomea vastaan. Syys-lokakuussa 2020 hän pelasi kaksi Kansojen liigan ottelua ja teki maalin Bosnia ja Hertsegovinaa vastaan. Maaliskuussa 2021 hän pelasi seitsemännen ja kahdeksannen A-maaottelunsa MM-karsinnassa Bulgariaa ja Liettuaa vastaan ja teki jälkimmäisessä ottelussa kolmannen maajoukkuemaalinsa. Maaliskuussa 2022 Sensi pelasi yhdeksännen kerran maajoukkueessa ystävyysottelussa Turkkia vastaan.

## Lähteet
Eva Lange

**Eva Lange** (s. 1935 Tukholma) on ruotsalainen kuvanveistäjä. Hänen taideteoksiaan on esillä muun muassa Tukholmassa, Göteborgissa ja Visbyssä ja niitä kuuluu muun muassa Moderna Museetin ja Ruotsin kansallismuseon kokoelmiin.

Langen taideteos *[[Usko toivo rakkaus]]*  paljastettiin Helsingin Erottajan aukiolla syyskuussa 2019.

## Julkisia teoksia

File:Eva Lange, "Efter vinter kommer vår", 1974.JPG|*Talven jälkeen tulee kevät*, 1974, Eskilstuna.
File:Visby skulptur Eva Lange Koncentration 02.JPG|*Keskittyminen*, 1993, Visby.
File:Eva Lange Blomma.JPG|*Kukka*, 2004, Solna.
File:Eva Lange, Huset, Görvälns skulpturpark, 2015-b.jpg|*Talo*, 2012, Järfälla.
Tiedosto:Eva Lange Usko toivo rakkaus 2019.JPG|*[[Usko toivo rakkaus]]*, 2019, Helsinki.


## Lähteet
Sorin aukio

**Sorin aukio** sijaitsee Tampereen keskustassa, Kyttälän eteläosassa. Se sijoittuu Hatanpään valtatien, Suvantokadun, Tuomiokirkonkadun ja Vuolteenkadun rajaamalle alueelle. Aukion itäpäässä on Tampereen ortodoksinen kirkko (1898). Länsilaidalla on Tampereen raitiotien linjan 3 päätepysäkki.

Aukio on rakennettu 1980-luvulla, ja sen taiteellisesta sommittelusta on vastannut kuvanveistäjä Harry Kivijärvi. Aukiolla on hänen 10 metriä korkea teoksensa *Pirkka*. Kivijärvi on suunnitellut myös alueen valaisimet, penkit ja roska-astiat sekä aukion pohjoiskulmassa sijaitsevan mosaiikkikoristeisen vesialtaan. Teoskokonaisuus valmistui syksyllä 1987.

Sorin aukion nimi on merkitty asemakaavaan vuonna 1985. Se perustuu vanhaan paikannimeen *Sorinahde*. Sorinahteeksi on kutsuttu mäkeä, joka nousee Ratinasta kohti Kalevankangasta. Aukio sijaitsee mäen keskivaiheilla.

## Purettu kaukolinja-autoasema

Nykyisen Sorin aukion kohdalla oli aiemmin **Tampereen itäinen kaukolinja-autoasema**. Se valmistui Hatanpään valtatien ja Vuolteenkadun kulmaukseen vuonna 1929. Samaan aikaan otettiin käyttöön myös toinen, läntinen kaukolinja-autoasema, joka sijaitsi Pyynikintorin kulmalla. Rakennukset olivat melkein identtisiä; molemmat suunnitteli Bertel Strömmer. Linja-autoaseman lisäksi niiden yhteydessä toimi huoltamo. Nämä olivat Suomen ensimmäiset varsinaiset huoltoasemat.

Kaksi erillistä kaukolinja-autoasemaa osoittautuivat epäkäytännöllisiksi, joten ne päätettiin korvata yhdellä suurella asemarakennuksella. Nykyinen linja-autoasema valmistui Sorin aukion viereen vuonna 1938, minkä jälkeen vanhat asemat toimivat pelkkinä huoltamoina. Itäinen asemarakennus purettiin vuonna 1950 ja läntinen vuonna 2000.

## Lähteet
Günter Gerhard Lange

**Günter Gerhard Lange** (12. huhtikuuta 1921 Frankfurt-an-der-Oder – 2. joulukuuta 2008 München) oli saksalainen kirjainmuotoilija, typografi ja opettaja.

Nuorena Lange haavoittui vakavasti toisen maailmansodan alkuvaiheessa ja hänet vapautettiin sen vuoksi asepalveluksesta. Vuonna 1941 hän aloitti opinnot Leipzigin Akademie für Graphische Künste und Buchgewerbe -oppilaitoksessa. Hän opiskeli siellä kalligrafiaa, typografiaa ja kirjanpainamista professori Georg Belwen johdolla. Valmistuttuaan vuonna 1945 hän toimi professori Walter Tiemannin assistenttina ja työskenteli vapaana graafisena suunnittelijana ja taidemaalarina. Lange muutti Berliiniin vuonna 1949 ja jatkoi opintojaan Hochschule für Bildende Künste -oppilaitoksessa.

Lokakuussa 1950 Lange aloitti Berliinissä pitkän yhteistyönsä H. Bertholdin kirjasinvalimon kanssa. Lange suunnitteli ensimmäiset kirjasintyyppinsä Bertholdille 1950-luvulla, jatkaen samalla myös freelance-töitään. Hän myös luennoi typografiasta Meisterschule für Grafik und Buchwerbessä. Vuonna 1961 Lange nimitettiin Bertholdin taiteelliseksi johtajaksi. Vuonna 1971 hänet nimitettiin Bertholdin johtokuntaan. Työskentelynsä ohella hän jatkoi opettamista eri oppilaitoksissa.

Lange oli vuosina 1961–1990 Bertholdin kirjasinsuunnittelun keskeinen hahmo ja vastuussa yhtiön pikkutarkkojen laatustandardien noudattamisesta ja kehittämisestä. Lange suunnitteli uudet versiot useista klassisista kirjasintyypeistä. Näihin lukeutuivat AG Book, AG Old Face, Berthold Garamond, Berthold Baskerville Book, Berthold Bodoni Old Face, Berthold Caslon Book ja Berthold Walbaum Book. Hän suunnitteli myös muutamia aivan uusia kirjasintyyppejä, kuten Arena New, Boulevard, Champion, Concorde, Concorde Nova, El Greco, Imago ja Whittingham. Langen kyvyt ja vahva ammattitaito nostivat Bertholdin kirjasintyyppien valikoiman yhdeksi maailman huomattavimmista.

Lange jäi eläkkeelle vuonna 1990, mutta jatkoi edelleen aktiivisesti typografian opettajana ja luennoijana. Vuonna 1997 Berthold Types Limited -niminen chicagolainen yritys osti vuonna 1993 konkurssin tehneen Bertholdin *Berthold Exklusiv* -kokoelman kirjaintyyppien kaikki oikeudet. Lange liittyi Berthold Typesin palvelukseen vuonna 2000 ja valvoi sen uusien kirjaintyyppien suunnittelua. Lange toimi yhtiön taiteellisena neuvonantajana kuolemaansa saakka.

## Lähteet
Petri Laukka

**Petri Laukka** (s. joulukuu 1964 Haapavesi) on suomalainen toimittaja ja tietokirjailija, oppiarvoltaan filosofian tohtori. 

Laukka on työskennellyt journalistina muun muassa sanomalehti Kalevan kulttuuritoimituksen päällikkönä sekä uutispäällikkönä ja pääkirjoitustoimittajana Oulussa. Nykyisin hän on Kalevan pohjoisten asioiden toimittaja. Laukka on väitellyt filosofian tohtoriksi Lapin yliopiston yhteiskuntatieteellisessä tiedekunnassa Hurriganesin ja populaarikulttuurin merkityksestä 1970-luvun suomettuneessa Suomessa. 

Laukka on julkaissut teokset *Remu & Hurriganes Kekkoslovakiassa* (2014), *Pieni kansa pyristeli ­– sata tarinaa itsenäisestä Suomesta* (2017) sekä vihapuheen historiaa käsittelevän *Solvaajat – herjaamisen hävytön historia* (2020) yhdessä Ari Turusen kanssa. *Solvaajat* valittiin kirjallisuuden Botnia-palkintoehdokkaaksi 2020. Laukka ja Turunen julkaisivat keväällä 2024 tietokirjan *Paha meri — Itämeren myrskyisä historia*. Laukka on ollut mukana Tieto-Finlandia -ehdokkaana olleessa *Maamme - Itsenäisen Suomen kulttuurihistoria* (2016) -kirjassa ja toimittajana Pentti Haanpään parhaat (2018) -novellikokoelmassa. Häneltä on julkaistu syksyllä 2022 kulttuurihistoriallinen elämäkerta *K.J. Ståhlbergin armoton matka* (Into Kustannus). Laukka toiminut Suomen tietokirjailijat ry:n hallituksen jäsenenä (2021–2023). 

Laukka tunnetaan myös muusikkona. Hän soittaa bassoa Skuugi Darlings ja Venedin -yhtyeissä. Aiemmin hän on soittanut muun muassa kaksi levyä 2000-luvun alkupuolella julkaisseessa oululaisessa Supernormals-yhtyeessä. Laukka on levyttänyt ja keikkaillut Remu Aaltosen kanssa. Remu & Skuugi Darlings on julkaissut LP:n *Rocking All Life Long* syksyllä 2021. Levyllä on Laukan sanoituksia.   

## Tuotanto

### Diskografia

* Remu & Skuugi Darlings: *Rocking All Life Long* (2021, Ainoa Productions)

### Bibliografia

* Laukka Petri: *K.J. Ståhlbergin armoton matka*. Helsinki: Into, 2022. 
* Laukka, Petri & Turunen, Ari: *Paha meri – Itämeren myrskyisä historia*. Helsinki: Aula & Co, 2024. 
* Turunen, Ari & Laukka, Petri: *Solvaajat* *–* *Herjaamisen hävytön historia*. Helsinki: Into, 2020. .

## Lähteet

## Aiheesta muualla
* Petri Laukka Into Kustannuksen sivuilla
* Petri Laukka: ”Kekkoslovakian kuninkaat – Hurriganes 1970-luvun suomalaisen kulttuurin tuotteena, tekijänä ja nostalgiana”. Lectio praecursoria 7.9. 2013
* https://www.kirjavinkit.fi/kirjailijat/laukka-petri/
* https://www.kirjasampo.fi/fi/kulsa/http%253A%252F%252Fdata.kirjasampo.fi%252Factor_Laukka%25252C%252BPetri
Katolinen kirkko Latviassa

**Katolinen kirkko [[Latvia]]ssa**  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Katolinen kirkko Latviassa jakautuu hallinnollisesti 4 hiippakuntaan, joista yksi on arkkihiippakunta. Näihin kuului vuoden 2016 lopussa 263 seurakuntaa. Tuolloin katolisia oli maassa noin 413 000, 20,9% väestöstä.

## Lähteet

## Aiheesta muualla
* Katolisen kirkon Latviassa kotisivut
Jeremy Colliton

**Jeremy Colliton** (s. 13. tammikuuta 1985) on entinen kanadalainen jääkiekkoilija ja nykyinen valmentaja. Pelaajauralla New York Islanders varasi hänet vuoden 2003 varaustilaisuudessa. Kausien 2005–2011 välillä Colliton pelasi Islandersissa 55 runkosarjaottelua. Tosin hän pelasi kauden 2009–2010 Rögle BK:ssa ennen palaamista vielä kaudeksi Islandersiin. Collittonin valmennusurakin alkoi Ruotsissa Mora IK:n joukkueessa kaudella 2014–2015. Chicago Blackhawksin päävalmentaja hänestä tuli marraskuussa 2018 Joel Quennevillen saadessa potkut. Colliton tuli tehtävään Blackhawksin farmijoukkueen päävalmentajan paikalta. Tammikuussa 2021 Colliton teki Blackhawksin kanssa kaksivuotisen jatkosopimuksen.

## Lähteet
Jeff Noon

**Jeff Noon** (s. 24. marraskuuta 1957 Droylsden, Englanti) on brittiläinen kirjailija, novelliisti ja näytelmäkirjailija.

Noonin ensimmäinen romaani, *Vurt* (1993), palkittiin Arthur C. Clarke -palkinnolla ja hän voitti myös parhaan uuden kirjailijan John W. Campbell -palkinnon 1995. *Vurtista* alkoi sarja, johon kuuluvat myös *Pollen* (1995), *Automated Alice* (1996) ja *Nymphomation* (1997). Sarjan kirjat sijoittuvat vaihtoehtoiseen Manchesteriin, josta Noon on kotoisin. Surrealistista *Vurtia* pidetään yhtenä 1990-luvun tieteiskirjallisuuden kulttiklassikkona. Noon on julkaissut myös paljon novelleja ja rikosromaanin *Slow Motion Ghosts* (2019). 

Noon on voittanut myös Tinniswood-palkinnon innovaatiosta radiodraamassa ja näytelmäkirjallisuuden Mobil-palkinnon.

## Teoksia
* *Vurt* (1993)
* *Pollen* (1995)
* * Automated Alice* (1996)
* *Nymphomation* (1997)
* *Pixel Juice* (1998)

* *Needle in the Groove* (2000)
* *Cobralingus* (2001)
* *Falling Out of Cars* (2002)
* *Channel Sk1n?* (2012)
* *Mappalujo* (2016) yhdessä Steve Beardin kanssa
* *A Man of Shadows* (2017)
* *The Body Library* (2018)

## Lähteet
Leo Mether

**Leo Armas Mether** (20. elokuuta 1927 Viipuri – 1. helmikuuta 2013 Helsinki) oli Savonlinnan kaupunginjohtaja.

## Henkilöhistoria
Leo Metherin vanhemmat olivat ylitarkastaja J. A. Mether ja Elisabeth Makaroff. Hänen ensimmäinen puolisonsa vuodesta 1954 oli Irja Säynevirta ja toinen vuodesta 1972 Terttu Sallinen. Mether tuli ylioppilaaksi 1948 ja valmistui hallinto-opin kandidaatiksi 1953. Hän oli Mikkelin apulaiskaupunginsihteeri 1953–1960, Karhulan kauppalansihteeri 1960–1962, Lauritsalan kauppalanjohtaja 1962–1966, Lappeenrannan apulaiskaupunginjohtaja 1965–1972 ja Savonlinnan kaupunginjohtaja 1972–1989.

## Julkaisuja
* *Lauritsalan kauppala [35 vuotta]*, 1966, toim. Pekka Virtanen, Leo Mether
* *Samola: kylä elää muistojen muistoissa*, 1996, toim. Leo Mether
* *Wiipurilaisen osakunnan karikatyyrit: taiteilija [[Aarno Liuksiala]]n työt WiO:ssa*, 2000, toim. Leo Mether, Antti Pullinen

## Lähteet
Kreikan presidentinvaali 1924

**Kreikan presidentinvaali 1924** järjestettiin Kreikan toisen tasavallan alkuvaiheessa 25. maaliskuuta 1924. Äänestys suoritettiin Kreikan parlamentissa. Parlamentti sekä lakkautti Kreikan monarkian että valitsi presidentiksi Pávlos Kountouriótisin. Monarkian lakkauttaminen vahvistettiin myöhemmin kansanäänestyksessä 13. huhtikuuta samana vuonna.

## Tulokset

Vaalin tulokset olivat:

## Lähteet
Kreikan presidentinvaali 1926

**Kreikan presidentinvaali 1926** järjestettiin Kreikan toisen tasavallan aikana 4. ja 11. huhtikuuta 1926. Siinä valittiin uusi Kreikan presidentti Pávlos Kountouriótisin seuraajaksi. Kreikka oli tuolloin virkaatekevän presidentin Theódoros Págkaloksen johtama diktatuuri. Págkalos oli itse ehdolla vaalissa. Vastaehdokkaana oli Konstantínos Demertzís, joka vetäytyi ennen vaalipäivää, mutta hänen nimensä säilyi ehdokasluettelossa. Págkalos voitti vaalit 93,3 prosentin ääniosuudella. Aikaisempi presidentti Kountouriótis sai kuitenkin vallan vastavallankaappauksessa 22. elokuuta samana vuonna.

Vaali on ainoa, jossa Kreikan presidentti on valittu suoralla kansanvaalilla. Vaali järjestettiin kaksiosaisena niin, että 4. huhtikuuta äänestettiin 12 prefektuurissa ja 11. huhtikuuta lopuissa 23 prefektuurissa.

## Tulokset

Vaalin tulokset olivat:

## Lähteet
Kreikan presidentinvaali 1929

**Kreikan presidentinvaali 1929** järjestettiin Kreikan toisen tasavallan aikana 14. joulukuuta 1929. Vaalissa valittiin uusi Kreikan presidentti Pávlos Kountouriótisin seuraajaksi. Valinnan suoritti Kreikan parlamentti, ja presidentiksi valittiin Aléxandros Zaḯmis.

## Tulokset

Vaalin tulokset olivat:

## Lähteet